

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՂԵԿԱՎԱՐ**

**Ո Ր Ո Շ ՈՒ Մ N Ք/14․4-12/06**

**Վարչական տույժ նշանակելու մասին**

 **ք․ Երևան «16» մայիսի 2022թ․**

Ես՝ ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գեղամ Շախբազյանս, ուսումնասիրելով կառուցապատող Նոննա Չոլախսավովայի (հաշվառված՝ ՀՀ, ք․ Երևան Կենտրոն վ/շ, Խորենացի փողոց, 47/81, անձնագիր՝ AR0492673, տրված 25․10․2017թ․, 009-ի կողմից) նկատմամբ 2022 թվականի ապրիլի 25-ին կազմված քաղաքաշինության բնագավառում իրավախախտում կատարելու վերաբերյալ թիվ 14․4-12 արձանագրությունը և վարչական վարույթի վերաբերյալ այլ նյութերը՝

 **ՊԱՐԶԵՑԻ**

 Կառուցապատող Նոննա Գրիգորիի Չոլախսավովայի լիազորված անձ Գևորգ Թանգյանը (լիազորագիր՝ տրված՝ 21․02․2022թ․, մեկ տարի ժամկետով) 01․04․2022թ․ դիմում է ներկայացրել Տեսչական մարմին՝ Երևան քաղաքի Պուշկինի փողոց Ν 37 շենք, Ν 28 տարածք հասցեում ավարտված շինարարական օբյեկտի շահագործման ընդունող հանձնաժողովի ակտ տրամադրելու համար։

 Նշված հասցեում կատարված ուսումնասիրության արդյունքում Տեսչական մարմնի Երևանի տարածքային բաժնի կողմից 25․04․2022թ․ կազմվել է քաղաքաշինության բնագավառում իրավախախտում կատարելու վերաբերյալ թիվ 14․4-12 արձանագրությունը, համաձայն որի՝ կառուցապատող Նոննա Գրիգորիի Չոլախսավովան ՀՀ օրենսդրությամբ սահմանված կարգով լիցենզավորման ենթակա շինարարական աշխատանքները իրականացրել է առանց համապատասխան լիցենզիա ունեցող անձանց միջոցով, որով խախտվել է «Լիցենզավորման մասին» ՀՀ օրենքի 43-րդ հոդվածի 2-րդ մասի աղյուսակի 17-րդ կետի 3-րդ ենթակետի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 1577-րդ հոդվածով նախատեսված է վարչական պատասխանատվություն։

 Վերոնշյալ իրավախախտման վերաբերյալ հարուցված վարչական վարույթի շրջանակներում 26.04․2022թ. տեղի է ունեցել վարչական գործի քննություն, որին ներկայացել է կառուցապատող Նոննա Գրիգորիի Չոլախսավովայի լիազորված անձ Գևորգ Թանգյանը: Վերջինս վերը նշված վարչական իրավախախտման և կազմված արձանագրության վերաբերյալ առարկություններ չի ներկայացրել։

 **«Քաղաքաշինության մասին» ՀՀ օրենքի 9-րդ հոդվածի 2-րդ մասի «ա» կետի համաձայն՝** շինարարություն իրականացնողները պարտավոր են ունենալ համապատասխան գործունեության իրավունքի լիցենզիա։

 **«Լիցենզավորման մասին» ՀՀ օրենքի 43-րդ հոդվածի 2-րդ մասի համաձայն՝ լիցենզավորման ենթակա գուրծունեության տեսակների աղյուսակի 17-րդ կետի 3-րդ ենթակետի համաձայն**՝ լիցենզավորման ենթակա գործունեության տեսակ է՝ շինարարության իրականացում (բացառությամբ շինարարության թույլտվություն չպահանջող աշխատանքների, համապատասխան նպատակի համար նախատեսված հողամասի տարածքում ոչ ձեռնարկատիրական նպատակով սեփականատիրոջ կողմից կառուցվող` 300 քմ ընդհանուր մակերեսը չգերազանցող` մինչև երկու վերգետնյա ու մեկ ստորգետնյա հարկ ունեցող անհատական բնակելի տների, հաստատված բազմակի օգտագործման օրինակելի նախագծերով կառուցվող օբյեկտների, 150 քմ ընդհանուր մակերեսը չգերազանցող օժանդակ շինությունների, 50 քմ ընդհանուր մակերեսը չգերազանցող ավտոտնակների, 1000 քմ ընդհանուր մակերեսը չգերազանցող ջերմոցների, 500 քմ ընդհանուր մակերեսը չգերազանցող գյուղատնտեսական արտադրական նշանակության ոչ հիմնական շինությունների և 100 քմ ընդհանուր մակերեսը չգերազանցող հասարակական նշանակության ոչ հիմնական շինությունների)։

 **Վարչական իրավախախտումների վերաբերյալ Հայաստանի Հանրապետության օրենսգրքի 1577-րդ հոդվածի համաձայն՝** կառուցապատողի կողմից առանց համապատասխան լիցենզիա ունեցող անձանց միջոցով Հայաստանի Հանրապետության օրենսդրությամբ սահմանված կարգով լիցենզավորման ենթակա շինարարական աշխատանքներ իրականացնելը առաջացնում է տուգանքի նշանակում կառուցապատողի նկատմամբ` սահմանված նվազագույն աշխատավարձի երեքհարյուրապատիկի չափով:

 **Նույն օրենսգրքի 24411-րդ հոդվածի համաձայն՝** քաղաքաշինության բնագավառում վերահսկողություն իրականացնող տեսչական մարմինը քննում է սույն օրենսգրքի 152.2-րդ հոդվածի 2-րդ մասով, 156.1-ին հոդվածով, 157.1-157.14-րդ և 157.16-րդ հոդվածներով նախատեսված վարչական իրավախախտումների վերաբերյալ գործերը (․․․)։

 Քաղաքաշինության բնագավառում վերահսկողություն իրականացնող տեսչական մարմնի անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեն քաղաքաշինության բնագավառում վերահսկողություն իրականացնող տեսչական մարմնի ղեկավարը և նրա տեղակալները` 157.1-157.14-րդ հոդվածներով նախատեսված դեպքերում` տուգանք` սահմանված նվազագույն աշխատավարձի հարյուրապատիկից բարձր չափով (․․․)։

 Հիմք ընդունելով վերոգրյալը, սույն վարչական գործում եղած ապացույցները՝ հաստատվել է կառուցապատող Նոննա Գրիգորիի Չոլախսավովայի կողմից թույլ տրված վարչական իրավախախտման փաստը։

 Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի, 24411-րդ հոդվածով, 282-րդ հոդվածի 1-ին կետով՝

 **ՈՐՈՇԵՑԻ**

 Կառուցապատող Նոննա Գրիգորիի Չոլախսավովային ենթարկել վարչական պատասխանատվության՝ Վարչական իրավախախտումների վերաբերյալ Հայաստանի Հանրապետության օրենսգրքի 1577-րդ հոդվածի հատկանիշներով՝ վերջինիս նկատմամբ նշանակելով վարչական տույժ՝ տուգանք՝ 300.000 (երեք հարյուր հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ 900005001517 հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  |   **ԳԵՂԱՄ ՇԱԽԲԱԶՅԱՆ**  |